Germaniyaning Volkswagen Group tarkibiga kiruvchi Audi kompaniyasi Audi e-tron Sportback elektrokarining kontseptini namoyish etdi. Uning taqdimoti Shanxay xalqaro avtoko‘rgazmasida bo‘lib o‘tdi. «Audi e-tron 2018 yildan ishlab chiqiladi. Bu har kunlik foydalanishga juda qulay bo‘lgan ilk elektromobildir», — degan kompaniya boshqaruvi raisi Rupert Shtadler (Rupert Stadler). Mashina bir marta quvvatlanish bilan 500 kilometrgacha yura oladi. «2019 yilda Audi e-tron Sportback seriyali tarzda ishlab chiqarish boshlanadi», — deb qo‘shimcha qilgan kompaniya vakili. Audi — Volkswagen Group tarkibiga kiruvchi kompaniya bo‘lib, 1932 yilda asos solingan. Hozirda, uning bosh qarorgohi Germaniyaning Ingolshtadt shahrida joylashgan.